**Проекто – договор**

**Д О Г О В О Р**

**№...........**

Днес на ..................2020 г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н.,** с Финансов директор Ибрахим Потурлиев от една страна, наречен **ВЪЗЛОЖИТЕЛ /КУПУВАЧ/**

и

със седалище и адрес на управление:................................................................. , ЕИК/БУЛСТАТ: ...............................; представляван от .........................., определен за изпълнител след проведено публично състезание за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 112 и сл. от ЗОП, в вр. с чл. 68 и сл. от ППЗОП и Решение ….. се сключи настоящият договор за следното:

**ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема след получена писмена заявка и срещу възнаграждение, при условията на този договор от името и за сметка на **ВЪЗЛОЖИТЕЛЯ** да сключва договори с авиопревозвачи за превоз по въздух на пътници и багаж при служебни пътувания в чужбина, както и при необходимост да извършва от името и за сметка на **ВЪЗЛОЖИТЕЛЯ** по негова писмена заявка хотелско настаняване в чужбина, при осъществяване на служебните пътувания в чужбина.

**(2)** Предложените условия са валидни за служители и преподаватели на МУ-Плевен, включително и за членовете на техните семействата, както и за всички гости на конференции, и за всички с присъдено почетно научно звание „доктор хонорис кауза“.

**(3)** **ИЗПЪЛНИТЕЛЯТ** се задължава да предоставя услугите в съответствие с Техническата спецификация /Приложение №1/ на **ВЪЗЛОЖИТЕЛЯ**, Техническото предложение /Приложение №2/ и Ценовото си предложение /Приложение №3/, и чрез лицата, посочени в Списък на персонала, който ще изпълнява поръчката на **ИЗПЪЛНИТЕЛЯ** /Приложение № 4/, съставляващи неразделна част от договора.

**(4) ВЪЗЛОЖИТЕЛЯТ** не се ангажира със закупуването на самолетни билети и осигуряване на хотелско настаняване по всички от изброените дестинации и места в Техническата спецификация на **ВЪЗЛОЖИТЕЛЯ,** нито се ограничава само в рамките на изброените дестинации и места.

**(5)** Писмената заявка по ал. 1 съдържа информация относно дестинацията и мястото, броя на лицата и техните имена, за които следва да се осигури самолетен билет и/или хотелско настаняване, дати на пътуване и всяка друга информация необходима за извършване на заявената услуга. Заявките по ал. 1 се изпращат на следния e-mail на **ИЗПЪЛНИТЕЛЯ ……**. Заявка може да бъде направена и по телефон, като в този случай се потвърждава и по e-mail.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 2.** Договорът се подписва за срок от 24 /двадесет и четири/ месеца, считано от датата на подписването му, като действието му се продължава до определянето на ИЗПЪЛНИТЕЛ през 2022 г. по реда на ЗОП, ако нито една от страните, в едномесечен срок преди изтичането му не изпрати писмено предизвестие за прекратяване.

**Чл. 3. (1)** За резервациите на поръчаните от **ВЪЗЛОЖИТЕЛЯ** самолетни билети автоматично се изпраща електронен билет от сървъра на резервационната система на електронен адрес по чл. 6, ал. 3 на **ВЪЗЛОЖИТЕЛЯ**. Издадените ваучери за хотелско настаняване се изпращат от **ИЗПЪЛНИТЕЛЯ** на електронен адрес на **ВЪЗЛОЖИТЕЛЯ** по чл. 6, ал. 3.

**(2)** **ИЗПЪЛНИТЕЛЯТ**, по искане от страна на **ВЪЗЛОЖИТЕЛЯ** или невъзможност за изпращане на електронен самолетен билет/ваучер за хотелско настаняване, доставя поръчаните самолетни билети/ваучери на място в сградата на Медицински университет-Плевен, в гр. Плевен, на адрес: ул. „Кл. Охридски" № 1.

**(3)** **ИЗПЪЛНИТЕЛЯТ** следва да доставя всички поръчани от **ВЪЗЛОЖИТЕЛЯ** документи, свързани с изпълнението по договора, по електронен път, на е-mail, посочен в договора или при необходимост - на място, на хартиен носител – в сградата на МУ-Плевен, с адрес гр. Плевен, 5800, ул. „Кл. Охридски” № 1, или на друг, посочен от **ВЪЗЛОЖИТЕЛЯ** адрес.

**ЦЕНА, РЕД И СРОКОВЕ ЗА ПЛАЩАНЕ.**

**Чл. 4. (1)** Прогнозната стойността на договора е в размер на 210 000.00лв без ДДС, като тази стойност не е окончателна. Окончателна стойност по договора се определя от реално извършени и заплатени услуги по предмета на договора

**(2)** Предложените цени на самолетните билети се формират от предлаганите най-ниски на пазара нетни тарифи, предлагани от авиокомпаниите, към момента на подаване на вариантите на **ИЗПЪЛНИТЕЛЯ** за съответната писмена заявка на **ВЪЗЛОЖИТЕЛЯ**. Най – ниските нетни тарифи се образуват от базисната цена, формирана от превозвача плюс задължителните такси, дължими летищни такси, такси сигурност и други такси, установени от местното законодателство. Към цените на самолетния билет, предлагани от авиокомпаниите и таксите посочени в предходното изречение се добавя такса за обслужване при издаването им, в размер съгласно ал. 4, респективно ал.5.

**(3)** Предложените цени за хотелско настаняване се образуват от предлаганите цени на съответните хотели, към които се добавят всички такси и данъци, установени съгласно местното законодателство, към момента на подаване на вариантите на **ИЗПЪЛНИТЕЛЯ** за съответната писмена заявка на **ВЪЗЛОЖИТЕЛЯ**. Към цената за хотелско настаняване, предлагана от съответните хотели и данъците и таксите, посочени в предходното изречение, се включва таксата за обслужване, съгласно ал. 6. Предложените цени на хотелско настаняване следва да са съобразени с размера на квартирните пари по Наредбата за служебните командировки и специализации в чужбина.

**(4)** **ВЪЗЛОЖИТЕЛЯТ** дължи на **ИЗПЪЛНИТЕЛЯ** таксата за издаване(такса обслужване) на самолетни билети за дестинации в Европа, в размер на ………..лв.

**(5)** **ВЪЗЛОЖИТЕЛЯТ** дължи на **ИЗПЪЛНИТЕЛЯ** таксата за издаване(такса обслужване) на самолетни билети за дестинации извън Европа, в размер на ………..лв.

**(6)** **ВЪЗЛОЖИТЕЛЯТ** дължи на **ИЗПЪЛНИТЕЛЯ** таксата за обслужване на един пътник за хотелско настаняване, в размер на ………..лв.

**(7)** **ИЗПЪЛНИТЕЛЯТ** се задължава преди издаването на всеки самолетен билет да проверява възможностите за предлагане на по-евтин и/или по-удобен маршрут за периода от резервацията до издаването на билета, като **ВЪЗЛОЖИТЕЛЯТ** бъде уведомяван незабавно.

**(8)** Таксата за обслужване по ал. 4, по ал. 5 и ал. 6 са фиксирани за времето на изпълнение на договора, както и за всички дестинации/съответно по ал. 4-„в Европа“, по ал. 5 – „извън Европа“/ и не подлежат на промяна, освен в случаите, когато са свързани с тяхното намаляване. Таксите за обслужване са с включени всички разходи на **ИЗПЪЛНИТЕЛЯ,** включително доставка на самолетните билети/ваучери за хотелско настаняване и всички документи, свързани с изпълнението на договора, за изпълнение на услугите, включително и разходите за персонала, който ще изпълнява поръчката и за неговите подизпълнители, ако има такива, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

**(9) ИЗПЪЛНИТЕЛЯТ** е длъжен при определяне на цената да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, както и преференциални условия, които авиокомпаниите предлагат.

**Чл. 5. (1)** (1) Цените на самолетните билети и/или хотелското настаняване се определят в български лева /по курса на БНБ в деня на издаване на фактурата.

**(2)** **ВЪЗЛОЖИТЕЛЯТ** извършва всички плащания по договора в български лева с преводно нареждане по следната банкова сметка на **ИЗПЪЛНИТЕЛЯ**:

IBAN: …………………;

BIC:…………………….;

Банка: ……………………;

град/клон/офис:……………………….

**(3)** Плащането на издадените самолетни билети ще се извършва в срок до 30 /тридесет/ календарни дни след представяне на следните документи:

- фактура за стойността на таксата обслужване и протокол по чл. 15, ал. 1 от договора;

- копие/отрязък от агентски купон;

- разпечатка на направената и потвърдена резервация с калкулация на цената на самолетния билет, включваща и всички дължими такси;

- копие от BSP report за издадения самолетен билет.

**(4)** Плащането на хотелското настаняване ще се извършва в срок до 30 /тридесет/ календарни дни след представяне на следните документи:

- копие на фактура, издадена от хотела;

- фактура за стойността на таксата за обслужване на един пътник за хотелско настаняване;

- протокол по чл. 15, ал. 1 от договора.

**(5)** Плащането по договора се осъществява съобразно система за разплащане СЕБРА.

**(6) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 2 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**РЕД ЗА ИЗПЪЛНЕНИЕ НА ПОРЪЧКАТА**

**Чл. 6. (1) ИЗПЪЛНИТЕЛЯТ** осигурява възможност за приемане на заявки от 8:00 до 18:30 часа в работни дни, както и по всяко време в извън работно време, включително в почивни и празнични дни, използвайки он-лайн технологични решения, позволяващи им достъп до резервационната система и възможност за реакция във всеки един момент.

**(2)** **ИЗПЪЛНИТЕЛЯТ** представя отговор за конкретната писмена заявка по чл. 1, ал. 1, съдържащ минимум два варианта за маршрут, като предоставя най-ниските на пазара нетни тарифи, предлагани от авиокомпаниите към момента на подаване на вариантите от **ИЗПЪЛНИТЕЛЯ** за съответната заявка, както и минимум три варианта на хотелско настаняване в случаите, в които това е възможно. **ВЪЗЛОЖИТЕЛЯТ** си запазва правото да избере съответен вариант, като потвърди заявката за самолетен билет (икономична или бизнес класа) и/или за хотелско настаняване, или да откаже възлагането й, в случай, че нито един от предложените варианти не е подходящ по негова преценка.

**(3)** Отговорът по ал. 2 се предоставя на следния e-mail……….. на **ВЪЗЛОЖИТЕЛЯ** в срок до ……… час/минути, но не по-късно от 1 час от получаване на писмената заявка по чл. 1, ал. 1 от страна на **ВЪЗЛОЖИТЕЛЯ**. При извънредни обстоятелства **ИЗПЪЛНИТЕЛЯТ** се задължава да предостави отговор на **ВЪЗЛОЖИТЕЛЯ** в срок до ……. минути, но не по-късно от 30 минути от получаването на писмената заявка по чл. 1, ал. 1 от страна на **ВЪЗЛОЖИТЕЛЯ.**

**(4)** В отговора по ал. 2 на съответната писмена заявка по чл. 1, ал. 1 на **ВЪЗЛОЖИТЕЛЯ** за осигуряване на самолетни билети се посочва най-малко следната информация – авиокомпания, клас, маршрут, часове, престой (в случай че има такъв), цена, а в отговора за осигуряване на хотелско настаняване се посочва най-малко следната информация – хотел, категория, цена на нощувка.

**(5) ИЗПЪЛНИТЕЛЯТ** се задължава да потвърди резервацията за издаване на конкретен самолетен билет и/или хотелско настаняване в срок до ……….минути/часа, но не по-късно от 2 часа от получаване на потвърждението за одобрен вариант от страна на **ВЪЗЛОЖИТЕЛЯ.** При извънредни обстоятелства **ИЗПЪЛНИТЕЛЯТ** се задължава да потвърди резервацията за издаване на конкретен билет и/или хотелско настаняване в срок до …..минути, но не по-късно от 30 минути от получаването на потвърждение за одобрен вариант от страна на **ВЪЗЛОЖИТЕЛЯ**.

**(6)** Кога едно обстоятелство е извънредно, по см. на ал. 3 и 5 от чл. 6, се посочва и определя в писменната заявка от Възложителя до Изпълнителя.

**(7) ИЗПЪЛНИТЕЛЯТ** се задължавада издава самолетен билет и/или ваучер за хотелско настаняване, включително да доставя самолетен билет и/или ваучер за хотелско настаняване в срок до …. минути от изрично писмено искане на **ВЪЗЛОЖИТЕЛЯ** за това, но не по-късно от 30 минути.

**ПРАВА И ЗАДЪЛЖЕНИЯ НА СТРАНИТЕ**

**Чл. 7.** Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

**Общи права и задължения на ИЗПЪЛНИТЕЛЯ**

**Чл. 8. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 4 и 5 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

**Специални права и задължения на ИЗПЪЛНИТЕЛЯ**

**Чл. 9. ИЗПЪЛНИТЕЛЯТ се задължава:**

1. да предоставя услугите и да изпълнява задълженията си по този договор в уговорените срокове и качествено, в съответствие с договора и приложенията;

2. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

3. да изпълнява всички законосъобразни указания и изисквания на **ВЪЗЛОЖИТЕЛЯ**;

4. да пази поверителна Конфиденциалната информация, в съответствие с уговореното в чл. 37 от договора;

5. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП;

6. да не променя състава на персонала, който ще отговаря за изпълнението на услугите, без предварително писмено съгласие от страна на **ВЪЗЛОЖИТЕЛЯ**.

**Чл. 10. (1)** **ИЗПЪЛНИТЕЛЯТ** се задължава да предлага маршрути, които са с най-подходящи връзки за съответните дестинации (варианти на възможни директни полети или такива с минимален брой прекачвания, до съответната дестинация и съобразени с условията на всяка получена от **ВЪЗЛОЖИТЕЛЯ** заявка за реализиране на пътуването в чужбина).

**(2)** **ИЗПЪЛНИТЕЛЯТ** се задължава да осигурява при конкретна писмена заявка от страна на **ВЪЗЛОЖИТЕЛЯ** хотелско настаняване в чужбина, отговарящо на изискванията за определяне на размера на квартирните пари, съгласно Наредбата за служебните командировки и специализации в чужбина.

**(3)** При изрично писмено искане на **ВЪЗЛОЖИТЕЛЯ**, **ИЗПЪЛНИТЕЛЯТ** предоставя самолетни билети на нискобюджетни компании.

**(4)** При сключване на договора **ИЗПЪЛНИТЕЛЯТ** се задължава да информира писмено **ВЪЗЛОЖИТЕЛЯ** за бонусните програми на авиокомпаниите. През срока на договора **ИЗПЪЛНИТЕЛЯТ** регулярно уведомява **ВЪЗЛОЖИТЕЛЯ** за други бонуси на авиокомпаниите и/или предлагани от тях промоционални цени на билети.

**(5)** За повишаване на качеството на услугата **ИЗПЪЛНИТЕЛЯТ** предоставя и следните допълнителни условия и услуги: чекиране, обслужване на летища, обслужване на пътници в последния момент и съдействие при загубени багажи.

**(6)** В случай на извънредни обстоятелства, непозволяващи осъществяването на съответния престой/нощувка, **ИЗПЪЛНИТЕЛЯТ** уведомява **ВЪЗЛОЖИТЕЛЯ** своевременно и съдейства за възстановяването на стойността на платената хотелска резервация или за безплатната й промяна при идентични условия. В случай на извънредни обстоятелства, непозволяващи осъществяването на съответния маршрут, **ИЗПЪЛНИТЕЛЯТ** незабавно предоставя варианти за реализация на пътуването.

**(7)** Когато е заявена дестинация, в която няма летище, **ИЗПЪЛНИТЕЛЯТ** оферира цена за самолетен билет до най-близкото летище, обслужващо тази дестинация, като при поискване от **ВЪЗЛОЖИТЕЛЯ** предлага информация за варианти/алтернативи за осигуряване на друг вид транспорт за достигане до местоназначението в посочения в заявката срок.

**(8)** **ИЗПЪЛНИТЕЛЯТ** се задължава да осигурява своевременно резервацията и доставката на самолетни билети и/или хотелско настаняване по конкретната заявка на **ВЪЗЛОЖИТЕЛЯ**, съгласно уговореното в настоящия договор.

**(9)** **ИЗПЪЛНИТЕЛЯТ** се задължава да покрива всички заявени от **ВЪЗЛОЖИТЕЛЯ** дестинации на територията на целия свят.

**(10) ИЗПЪЛНИТЕЛЯТ** се задължава да представлява **ВЪЗЛОЖИТЕЛЯ** при преговори с отделните превозвачи и други доставчици на услуги с цел постигане на най-добри ценови условия и групови отстъпки на годишна основа за **ВЪЗЛОЖИТЕЛЯ.**

**Чл. 11. (1)** При всяка конкретна заявка за самолетни билети и/или хотелско настаняване от страна на **ВЪЗЛОЖИТЕЛЯ**, **ИЗПЪЛНИТЕЛЯТ** се задължава да проучи пазара и да предложи възможно най-ниските цени, към датата на пътуването/настаняването при най-благоприятни условия за неговото реализиране.

**(2) ИЗПЪЛНИТЕЛЯТ** се задължава да договори възможно най-ниските цени на хотелските услуги, съобразени с категорията и местоположението на хотела, както и продължителността на престоя.

**(3) ИЗПЪЛНИТЕЛЯТ** се задължава да води дневник за извършените въз основа на настоящия договор услуги.

**(4)** **ИЗПЪЛНИТЕЛЯТ** се задължава да отбелязва в резервацията при конкретна заявка за самолетен билет предпочитаното от **ВЪЗЛОЖИТЕЛЯ** място, както и да направи всичко възможно за получаване на съответното потвърждение за това от съответната компания.

**(5) ИЗПЪЛНИТЕЛЯТ** се задължава да оказва съдействие за удължаване на time-limit на билетите в максимално възможен срок.

**(6) ИЗПЪЛНИТЕЛЯТ** се задължава да притежава валидна застраховка „Отговорност на туроператора“ по чл. 97, ал. 1 от Закона за туризма за срока на договора.

**(7) ИЗПЪЛНИТЕЛЯТ** се задължава за срока на договора да е член или оторизиран агент на IATA, както и да има валидна оторизация за работа с BSP (еквивалент) и да работи с резервационна система…..

**Общи права и задължения на ВЪЗЛОЖИТЕЛЯ**

**Чл. 12. ВЪЗЛОЖИТЕЛЯТ има право:**

1. да изисква и да получава услугите в уговорените срокове;

2. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, при необходимост и на мястото за изпълнение на договора, но без с това да пречи на изпълнението;

3. да изисква, при необходимост и по своя преценка, обосновка от страна на **ИЗПЪЛНИТЕЛЯ** на изготвените от него протоколи;

4. да не приеме протоколите по чл. 15, ал. 1, в случаите на чл. 15 ал. 2, за което се съставя констативен протокол по чл. 15, ал. 2.

**Чл. 13. ВЪЗЛОЖИТЕЛЯТ се задължава:**

1. да приеме изпълнението на услугите, когато отговаря на договореното, по реда и при условията на този договор;

2. да заплати на **ИЗПЪЛНИТЕЛЯ** стойността на самолетните билети и хотелско настаняване съобразно условията, посочени в настоящия договор;

3. да оказва съдействие на **ИЗПЪЛНИТЕЛЯ** във връзка с изпълнението на този договор, включително и за отстраняване на възникнали пречки пред изпълнението на договора, когато **ИЗПЪЛНИТЕЛЯТ** поиска това;

4.Възложителят е длъжен да определи свои служител/и, които да правят заявките на самолетните билети.

5. да освободи представената от **ИЗПЪЛНИТЕЛЯ** гаранция за изпълнение, съгласно клаузите на чл. 22 от договора.

**Специални права и задължения на ВЪЗЛОЖИТЕЛЯ**

**Чл. 14.** **ВЪЗЛОЖИТЕЛЯТ** има право по всяко време на изпълнение на договора да възложи на независими експерти извършването на проверка (въз основа на дневника на продажбите и фактурираните плащания от **ИЗПЪЛНИТЕЛЯ** къмотделните превозвачи), с цел да се установи дали **ИЗПЪЛНИТЕЛЯТ** спазва договорените условия – относно предоставянето на най – ниските цени и най – благоприятните условия за извършваните услуги.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 15. (1)** За осъществяване на доставките на самолетните билети и на ваучерите за хотелско настаняване **ИЗПЪЛНИТЕЛЯТ** изготвя протокол. В протокола се отразяват броят на заявените самолетни билети/ваучери за хотелско настаняване, като се посочва тяхната стойност, както и стойността на таксата обслужване. Протоколът се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ**, посочени в чл. 42, ал. 2 в два оригинални екземпляра – по един за всяка от страните.

**(2)** Забавата на изпълнение на задълженията от страна на **ИЗПЪЛНИТЕЛЯ,** вкл. за доставка на самолетни билети и ваучери за хотелско настаняване, както и други неточности, и нередности по настоящия договор и приложенията към него се удостоверява в двустранно подписан констативен протокол. **ВЪЗЛОЖИТЕЛЯТ** писмено уведомява **ИЗПЪЛНИТЕЛЯ** за неизпълнението и отправя покана за съставяне на двустранен констативен протокол. В случай, че **ИЗПЪЛНИТЕЛЯТ** не се яви за съставянето на протокола **ВЪЗЛОЖИТЕЛЯТ** има право да състави сам протокола и да опише в него обстоятелствата, свързани с обстоятелствата по неизпълнението по договора, като съответният протокол се счита подписан и от представителя на **ИЗПЪЛНИТЕЛЯ.**

**Чл. 16. (1)** **ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. да поиска преработване и/или допълване на протоколите в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ**;

3. когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците, като даде подходящ срок за отстраняването им за сметка на **ИЗПЪЛНИТЕЛЯ**.

**ДОГОВОР ЗА ПОДИЗПЪЛНИНЕНИЕ (когато е приложимо)**

**Чл. 16а. (1) ИЗПЪЛНИТЕЛЯТ** се задължава да сключи договор за подизпълнение с ПОДИЗПЪЛНИТЕЛЯ/ИТЕ, посочен/и в представената от него оферта. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** копие на договора за подизпълнение в срок до 3 (три) дни от сключването му, но най-късно преди започване на неговото изпълнение, заедно с доказателства, че са изпълнени условията на чл. 66, ал. 2 от ЗОП. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на **ИЗПЪЛНИТЕЛЯ**. В случай, че част от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на ПОДИЗПЪЛНИТЕЛЯ (директно плащане).

**(3)** Директно плащане по ал. 2 се осъществява въз основа на искане, отправено от ПОДИЗПЪЛНИТЕЛЯ до **ВЪЗЛОЖИТЕЛЯ**, чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15 (петнадесет) дневен срок от получаването му. Към искането, **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже директно плащане на ПОДИЗПЪЛНИТЕЛЯ, когато искането за плащане е оспорено, до момента на отстраняване на причината за отказа.

**(4)** Към момента на сключване на този договор или най-късно преди започване на неговото изпълнение, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за името, данните за контакт и представителите на ПОДИЗПЪЛНИТЕЛЯ/ИТЕ, посочени в офертата. **ИЗПЪЛНИТЕЛЯТ** се задължава да уведомява **ВЪЗЛОЖИТЕЛЯ** в хода на изпълнение на този договор за всякакви промени в предоставената информация.

**(5)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(6)** Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.

**(7)** В случаите по ал. 6, **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** копие на допълнителното споразумение за замяна на посочен в офертата подизпълнител заедно с доказателства, че са изпълнени условията на чл. 66, ал. 11 от ЗОП.

**(8)** Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**(9)** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

-приложимите клаузи на Договора са задължителни за изпълнение от подизпълнителите;

-действията на Подизпълнителите няма да доведат пряко или косвено до неизпълнение на Договора;

-при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**(10)** Независимо от сключения договор за подизпълнение, отговорността за изпълнение на настоящия договор е на **ИЗПЪЛНИТЕЛЯ**.

**ГАРАНЦИЯ ЗА ИЗПЪЛНЕНИЕ**

**Чл. 17.** При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 2% (две на сто) от стойността на договора по чл. 4, ал. 1, а именно ……… лв., която служи за обезпечаване на изпълнението на задълженията на **ИЗПЪЛНИТЕЛЯ** по договора.

**Чл. 18. (1)** В случай на изменение на договора, извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

**(2)** Действията за привеждане на гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 19 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 20 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 21 от Договора.

**Чл. 19.** Когато като гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

IBAN: BG08 UBBS 8888 3318 3072 03

BIC: UBBS BGSF

Банка: ОББ - АД - клон Плевен

**Чл. 20. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора, плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 21. (1)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на **ИЗПЪЛНИТЕЛЯ,** като застрахователната премия следва да е изплатена изцяло (не се допуска разсрочено плащане) и неможе да бъде използвана за обезпечение на отговорността на изпълнителя по друг договор.

2. да бъде със срок на валидност за целия срок на действие на Договора, плюс 30 (тридесет) дни след прекратяването на договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 22. (1) ВЪЗЛОЖИТЕЛЯТ** освобождава гаранцията за изпълнение в срок до 20 (*двадесет*) дни след приключване/прекратяване на изпълнението на договора, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 5, ал. 2 от договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(3)** Гаранцията не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 23. (1) ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**(2)** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора сумата от гаранцията се усвоява изцяло като обезщетение за прекратяване на договора.

**(3)** **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.

**(4)** В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 24.** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 3 (три) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 17 от договора.

**Чл. 25. ВЪЗЛОЖИТЕЛЯТ** не дължи лихва за времето, през което средствата по гаранцията за изпълнение са престояли при него законосъобразно.

**САНКЦИИ ПРИ НЕИЗПЪЛНЕНИЕ**

**Чл. 26. (1)** При просрочване изпълнението на задълженията по този договор, неизправната страна дължи на изправната неустойка в размер на 0,5 % върху стойността на забавеното плащане за всеки просрочен ден, но не повече от 10 % от тази стойност.

**(2)** В случай, че по вина на Изпълнителя не бъдат спазени уговорените срокове за изпълнение, същият се задължава да заплати на Възложителя неустойка в размер на 20 % от стойността на заявеното.

**(3)** При забавено изпълнение повече от 20 (двадесет) календарни дни, изправната по договора страна има право да прекрати едностранно договора, без да дава допълнителен срок за изпълнение.

**(4)** **ВЪЗЛОЖИТЕЛЯТ** може да претендира за нанесени вреди и пропуснати ползи по общия ред, в случай че превишават размера на уговорените в договора неустойки.

**(5)** Не се счита за забава просрочено плащане от страна на ВЪЗЛОЖИТЕЛЯ при прилагане системата за разплащане СЕБРА.

**Чл. 27.** При констатирано лошо или друго неточно или частично изпълнение на или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 28.** При разваляне на договора поради виновно неизпълнение на някоя от страните, виновната страна дължи неустойка в размер на 10% от сумата по чл. 4, ал. 1.

**Чл. 29.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 30.** **(1)** Този договор се прекратява:

1. с изтичане на срока му, като действието на договора се продължава до определянето на ИЗПЪЛНИТЕЛ през 2022 г. по реда на ЗОП, ако нито една от страните, в едномесечен срок преди изтичането му не изпрати писмено предизвестие;

2. по взаимно съгласие на страните, изразено в писмена форма;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

6. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен едностранно от Възложителя, без предизвестие:

1. когато Изпълнителят забави изпълнението на задължение по настоящия Договор с повече от 3/три/ дни;

2. в случай, че Изпълнителят бъде лишен от право да упражнява дейността си;

3. когато Изпълнителя ползва подизпълнител, без да е декларирал това в офертата си;

4. при системно неизпълнение на **ИЗПЪЛНИТЕЛЯ** под формата на забава (три и повече пъти) на заявките, отразено в констативен протоколи по чл. 15, ал. 2;

5. в случай, че при проверка от **ВЪЗЛОЖИТЕЛЯ** се докаже нанесена щета на **ВЪЗЛОЖИТЕЛЯ** в следствие на разлика между фактурираните самолетни билети/ваучери за хотелско настаняване към **ВЪЗЛОЖИТЕЛЯ** и платените от **ИЗПЪЛНИТЕЛЯ** действителни суми по тези самолетни билети/ваучери за хотелско настаняване към отделните превозвачи/хотели. **ВЪЗЛОЖИТЕЛЯТ** има право да потърси от **ИЗПЪЛНИТЕЛЯ** компенсации за понесените загуби по съдебен път.

**(3)** При виновно неизпълнение на задължения на една от страните извън случая по чл. 26, ал. 3, договорът може да бъде прекратен от изправната страна с 20 (двадесет) дневно писмено предизвестие до неизправната страна.

**(4)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**Чл. 31. ВЪЗЛОЖИТЕЛЯТ** прекратява договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

**Чл. 32.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** цялата документация по договора, изготвена от него в изпълнение на договора до датата на прекратяването;

**Чл. 33.** При предсрочно прекратяване на договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.

**ОБЩИ РАЗПОРЕДБИ**

**Чл. 34. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

**Чл. 35.** При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на договора.

**Чл. 36. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до **ИЗПЪЛНИТЕЛЯ,** всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 37. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

**Чл. 38.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

**Чл. 39.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**Чл. 40. (1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 41.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 42. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт и които да подписват предвидените в договора документи са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Тел. за денонощна връзка в празнични и почивни дни, както и при извънредни обстоятелства:…….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 2 (два) дни от вписването ѝ в съответния регистър.

**Чл. 43.** Този договор, в т.ч. приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 44.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Приложения:

Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката;

Приложение № 5 – Гаранция за изпълнение.

Настоящият договор се сключи два еднообразни екземпляра, по един за всяка страна.

ВЪЗЛОЖИТЕЛ: ИЗПЪЛНИТЕЛ:

............................................. .....................................

/ Проф. д-р Славчо Томов, д.м.н. /

Съгласувал:

Фин. директор: .............................................

/ И. Потурлиев /